ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
26 พ.ค. 2559

สรุปภาวะตลาดภาคเช้า : เคลื่อนไหวบริเวณ 1400 จุด – ปัจจัยกำหนดทิศทาง SET เช้านี้ คล้ายเมื่อวาน โดยมี Sentiment เชิงบวกจากตลาดยุโรปและสหรัฐ รวมถึงราคาน้ำมันดิบที่ปรับขึ้นต่อเมื่อคืน
อย่างไรก็ตาม สิ่งที่เปลี่ยนไป คือ แนวโน้มราคาของ SET ที่ตอบรับด้วยอัตราเร่งน้อยลง หรือค่อนข้างทรงตัวมากกว่า โดยเคลื่อนไหวบริเวณ 1400 จุด ปรับขึ้นไม่มากนัก เมื่อเทียบกับเมื่อวานซึ่งปิดที่ 1398 จุด ทั้งนี้ SET ปิดตลาดภาคเช้าที่ 1399.43 จุด +1.80 จุด หรือ +0.1% ด้วยมูลค่าซื้อขายที่ระดับ 1.8 หมื่นลบ. กลุ่มหลักแบงก์หนุนตลาด ปิดบวก +0.7% ขณะที่พลังงาน และ ICT ปิดบวกเล็กน้อยที่ +0.3% และ +0.2% ตามลำดับ ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ :  ช่วงบ่าย: คาดแกว่งบริเวณ 1400 +/- 5 จุด และให้ระวังแรงขายทำกำไรเข้ามามากขึ้น หากหลุดต่ำกว่า 1395 จุด ส่วนภาพรวม SET ยังมองเป็นแค่ช่วงรีบาวด์ โดยกรอบบนจำกัดที่ 1405-1410 จุด ดังนั้น กลยุทธ์ ยังเน้นขายลดพอร์ต ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ BLAND (รับ 1.51 ต้าน 1.60 cut 1.48) และ SMT (รับ 6.95 ต้าน 7.50 cut 6.75)
 